Flyulykken i Jaroslavl 2011

Flyulykken i Jaroslavl 2011 fant sted den 7. september 2011 kl. 16:05 MSK, da et Jakovlev Jak-42 passasjerfly, som hadde hele ishockeylaget fra Lokomotiv Jaroslavl fra Kontinental Hockey League (KHL) ombord, styrtet nær Jaroslavl i Russland, på vei til Minsk i Belarus, for å begynne 2011–12-sesongen i KHL.

De fleste av klubbens spillere døde i ulykken. Flyet tok fyr og styrtet kort tid etter avreise, litt over fire kilometer fra Tunosjna lufthavn. Den eneste overlevende var flyets tekniker, Aleksandr B. Sizov.

Spillerne om bord var fra Russland, Belarus, Latvia, Tyskland, Tsjekkia, Slovakia og Sverige.

 Personer ombord 
Ifølge den oppgitte passasjerlisten var det 37 passasjerer og en besetning på 8 mann ombord på flyet, inkludert Aleksandr Sizov som overlevde ulykken (markert med tykk tekst). Aleksandr Galimov overlevde krasjet, men døde 12. september av skadene han pådro seg.

 Laget 
SpillerAlderLandPosisjonStatusVitalij Anikejenko24 Ukraina Back†Mikhail Balandin31 RusslandBack†Gennadij Tjurilov24 RusslandSenter†Pavol Demitra36 SlovakiaSenter†Robert Dietrich25 TysklandBack†Aleksandr Galimov26 RusslandBack†Marat Kalimulin23 RusslandBack†Aleksandr Kaljanin23 RusslandHøyre ving†Andrej Kirjukhin24 RusslandHøyre ving†Nikita Kljukin21 RusslandSenter†Stefan Liv30 SverigeMålvakt†Jan Marek31 TsjekkiaSenter†Siarhjej Astaptsjuk21Venstre ving†Karel Rachůnek32 TsjekkiaBack†Ruslan Salej36Back†Maksim Sjuvalov18 RusslandBack†Kārlis Skrastiņš37 LatviaVenstre ving†Pavel Snurnitsyn19 RusslandForward†Daniil Sobtsjenko20 UkrainaSenter†Ivan Tkatsjenko31 RusslandVenstre ving†Pavel Trakhanov33 RusslandBack†Jurij Urytjev20 RusslandBack†Josef Vašíček30 TsjekkiaSenter†Aleksandr Vasiunov23 RusslandVenstre ving†Oleksandr Vjukhin38 UkrainaMålvakt†Artjom Jartsjuk21 RusslandVenstre ving†

Lagets ledere og støtteapparat
PersonAlderLandStillingStatusBrad McCrimmon52 CanadaHovedtrener†Aleksandr Karpovtsov41 RusslandAssisterende trener†Igor Koroljov41 RusslandAssisterende trener†Jurij Bakhvalov--Fysioterapeut†Aleksandr Beljajev--Materielforvalter/Massasjeterapeut†Nikolaj Krivonosov31Fitnesstrener†Jevgenij Kunnov--Massasjeterapeut†Vjatsjeslav Kuznetsov--Massasjeterapeut†Vladimir Piskunov--Administrator†Jevgenij Sidorov--Analytiker†Andrej Zimin--Lege†

 Flybesetning 
PersonStillingStatusAndrej SolomentsevKaptein†Igor ZjivelovAndrepilot†Nadezjda MaksumovaFlyvertinne†Vladimir MatjusjkinTekniker†Jelena SarmatovaFlyvertinne†Jelena SjalinaFlyvertinne†Sergej ZjuravljovMekaniker†Aleksandr SizovTeknikerOverlevde

 Reaksjoner 
Presidenten i Det internasjonale ishockeyforbundet, René Fasel karakteriserte flyulykken som «the darkest day in the history of our sport» («den mørkeste dagen i vår idretts historie»).

I Tsjekkia ble nyheten møtt med stor sorg. På Staroměstské náměstí i Praha la folk blomster, bilder, spilledrakter og tente lys til minne for de tre tsjekkiske spillerne. Tomáš Král, presidenten i det tsjekkiske  ishockeyforbundet, kunngjorde på en pressekonferanse den 9. september at numrene som ble brukt av Rachůnek (4), Marek (15) og Vašíček (63) skulle pensjoneres for godt på det tsjekkiske landslaget. 

I Slovakia la folk blomster og tente lys utenfor Ondrej Nepela Arena i Bratislava. Som i Tsjekkia presidenten i det slovakiske ishockeyforbundet, Igor Nemeček, at spilleren Pavol Demitra's nummer 38 ble pensjonert for godt og vil ikke bæres av noen slovakisk landslags-spiller i framtiden. Samtidig skulle det slovakiske landslaget vil ha en liten 38 på sine drakter under kamper i 2011/2012 sesongen.

 Referanser 

Kategori:Flyulykker i 2011
Kategori:2011 i Russland
Kategori:Flyulykker i Russland
Kategori:Jaroslavl oblast
Kategori:Ulykker og hendelser med Jakovlev Jak-42

simple:Lokomotiv Yaroslavl#2011 plane crash